Pirates of the Caribbean: At World's End

***Pirati s Kariba: Na kraju svijeta*** (*Pirates of the Caribbean: At World's End*) je pustolovni pomorski ep i nastavak filma **[[Pirati s Kariba: Mrtvačeva škrinja]]**. Naslov filma je dugo bio predmet rasprava. Kompanija Disney je demantirala vijest da će naziv filma biti *At World's End* (Na kraju svijeta) i objavila da će naziv biti *At Worlds End* (Na kraju svjetova). No na internetu je pušten u opticaj neslužbeni poster filma na kojem kao naziv filma piše *At World's End*. Scenarist Terry Rossio je potvrdio da su se dugo premišljali između naziva *Worlds End* i *At Worlds End* ali da su na kraju odlučili da će naziv ipak biti *At World's End*. Snimanje filma je završeno početkom 2007. a premijera je bila zakazana za 25. svibnja 2007., ali je održana 20. svibnja 2007. u Disneylandu.

## Radnja

Veliki dani piratstva prolaze. Will Turner (Orlando Bloom) i njegova zaručnica Elizabeth Swann (Keira Knightley) udružuju snage sa starim neprijateljem, piratskim kapetanom Barbossom (Geoffrey Rush) kako bi spasili prijatelja Jacka Sparrowa (Johnny Depp) koji je zatočen u Davy Jonesovom čistilištu dok zastrašujući sablasni brod, *[[Leteći Holandez]]* i Davy Jones, pod kontrolom Istočnoindijske trgovačke kompanije šire pustoš preko Sedam mora i uništavaju svaki piratski brod koji susretnu. Ploveći između izdaje, nepovjerenja i divljih i opasnih voda, Will, Elizabeth i Barbossa moraju probiti put do egzotičnog Singaporea i suočiti se sa podmuklim azijskim piratom Sao Fengom (Chow Yun-Fat) koji predvodi bandu plaćenika. Sada zaglavljeni između "Krajeva svijeta", svatko od njih mora izabrati stranu u posljednjoj, divovskoj bitci u kojoj nisu ulog samo njihovi životi i sreća nego i budućnost svih slobodoljubivih pirata koja je ugrožena od šefa Istočnoindijske kompanije lorda Cutlera Becketta (Tom Hollander) i admirala Jamesa Norringtona (Jack Davenport).

## Uloge
* Johnny Depp - Jack Sparrow, piratski kapetan *Crnog bisera*, Piratski vladar Karipskog mora.
* Orlando Bloom - Will Turner, mladi kovač, zaručen za Elizabeth, guvernerovu kćer.
* Keira Knightley - Elizabeth Swann, kćer guvernera Port Royala.
* Tom Hollander - Lord Cutler Beckett, upravitelj Istočnoindijske trgovačke kompanije.
* Bill Nighy - Davy Jones, natprirodni vladar morskih dubina, kapetan *[[Ukleti Holandez|Letećeg Holandeza]]*
* Geoffrey Rush - Hector Barbossa, piratski kapetan *Crnog bisera*, Piratski vladar Kaspijskog mora.
* Jack Davenport - James Norrington, admiral u službi Istočnoindijske trgovačke kompanije.
* Chow Yun-Fat - Sao Feng, Piratski vladar Južnog kineskog mora.
* Kevin McNally - Joshamee Gibbs, Jackov prijatelj, prvi časnik na *Crnom biseru*.
* Jonathan Pryce - Weatherby Swann, britanski guverner Port Royala.
* Naomie Harris - Tia Dalma, voodoo vještica, zapravo morska boginja Calypso
* Stellan Skarsgård - Bootstrap Bill Turner, bivši pirat, otac Willa Turnera.
* Keith Richards - Kapetan Teague - Piratski vladar Madagaskara, čuvar Piratskog kodeksa.
* Greg Eliss - poručnik Groves, časnik u službi Istočnoindijske trgovačke kompanije.

## Zanimljivosti
* Objavljene umjetničke slike prizora iz filma prikazuju Davy Jonesa kao čovjeka, grad napravljen od brodskih olupina, *Crni Biser* kako se kreće usred pustinje pune rakova, brod na rubu golemog vodopada, borbu piratske flote i flote Istočnoindijske kompanije na rubu divovskog vrtloga i skup *Obalnog Bratstva*-devet piratskih vladara koji upravljaju svjetskim morima. Svaki od piratskih vladara, kao dokaz svog položaja, posjeduje *piece of eight*, doslovno prevedeno-komad od osam. Time se nazivalo španjolske srebrnjake koje se tada koristilo. U nekim prijevodima na hrvatski jezik ti srebrnjaci se nazivaju "osmaci".
* Neki od piratskih vladara su utemeljeni na povijesnim osobama. Tijekom video najave i objavljenih video isječaka također se pojavljuju zastave nekih povijesnih pirata.
* U filmu se pojavljuje morska božica Kalipso iz grčke mitologije. Proročica Tia Dalma je u stvari Kalipso, koju je *Bratski Dvor* (Brethren Court) zatočio u ljudskom tijelu.
* Rock glazbenik Keith Richards iz sastava Rolling Stones glumi kapetana Teaquea, bivšeg piratskog vladara Madagaskara, koji je otac Jacka Sparrowa i čuvar Piratskog Kodeksa. Richards je navodno zahtjevao da njegova čitava grupa sudjeluje u filmu kao njegova posada. Richards je na snimanju scena u kojima glumi naodno bio toliko pijan da su ga morali pridržavati.

## Nastavak

U četvrtom nastavku nisu nastupili Keira Knightley i Orlando Bloom.

## Izvori

## Vanjske veze
* Službena stranica
* 
* Službeni trailer